Φοίβος Κληρίδης

Ο Φοίβος Κληρίδης ήταν Ελληνοκύπριος πολιτικός. Διετέλεσε Υπουργός Δικαιοσύνης και βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ την περίοδο 1985-1987.

Βιογραφικά στοιχεία 
Ο Φοίβος Κληρίδης γεννήθηκε στον Αγρό τον Μάιο του 1925. Ήταν γιος του Νέαρχου Κληρίδη. Ομιλούσε, πέρα από την ελληνική, την αγγλική γλώσσα. Σπούδασε νομική στο Λίνκολνς Ιν. Εργαζόταν ως δικηγόρος.

Την περίοδο του Β΄ παγκοσμίου πολέμου υπηρέτησε στο Κυπριακό Σύνταγμα.

Ήταν νυμφευμένος με την Ευδοκία Καττάμη και είχε δύο κόρες και ένα υιό. Υιός του ήταν ο Χρίστος Κληρίδης. Απεβίωσε στις 30 Νοεμβρίου 2011.

Πολιτική διαδρομή 
Στις 20 Απριλίου 1982 διορίστηκε Υπουργός Δικαιοσύνης στην κυβέρνηση Σπύρου Κυπριανού 1978. Παρέμεινε στη θέση αυτή και στην Κυβέρνηση Σπύρου Κυπριανού 1983, ως τις 6 Ιανουαρίου 1985. Στη διάρκεια της θητείας του είχε καθοριστικό ρόλο στον διορισμό Νομοπαρασκευαστικής Επιτροπής για τον Εκσυγχρονισμό και Ενοποίηση του Οικογενειακού Δικαίου, που οδήγησε στον θεσμό του Οικογενειακού Δικαστηρίου και του πολιτικού γάμου.

Στις βουλευτικές εκλογές του 1985 εκλέχτηκε βουλευτής στην Εκλογική Περιφέρεια Λευκωσίας με το ΑΚΕΛ για την Ε΄ Κοινοβουλευτική Περίοδο. Παραιτήθηκε το 1987.

Παραπομπές

Πηγές 

|-

Βουλευτές εκλεγμένοι με το ΑΚΕΛ
Βουλευτές Λευκωσίας
Κύπριοι δικηγόροι
Υπουργοί Δικαιοσύνης (Κύπρος)
Οικογένεια Κληρίδη
Κυβέρνηση Σπύρου Κυπριανού 1978
Κυβέρνηση Σπύρου Κυπριανού 1983
Βουλευτές Ε΄ Κοινοβουλευτικής Περιόδου (Κύπρος)